มันนีทูเดย์
ใช้บาท-ริงกิตเพิ่มใน 2 ปี
14 เม.ย. 2559

ใช้บาท-ริงกิตเพิ่มใน 2 ปี
นายสุภัค ศิวะรักษ์ กรรมการผู้จัดการใหญ่และประธานเจ้าหน้าที่บริหาร ธนาคารซีไอเอ็มบี ไทย กล่าวว่า จากการที่มาเลเซียและไทยผ่อนคลายกฎเกณฑ์เพื่อให้เกิดการทำธุรกรรมด้วยเงินบาทและเงินริงกิตโดยตรง ช่วยลดต้นทุนการชำระเงินให้ผู้ประกอบการที่ค้าขายใน 2 ประเทศ ที่มีมูลค่าการค้าระหว่างกัน 4 หมื่นล้านบาท โดย 80% ใช้เงินเหรียญสหรัฐ แต่เชื่อว่าความร่วมมือดังกล่าวจะทำให้สัดส่วนการชำระธุรกรรมด้วยเงินเหรียญสหรัฐ เงินบาท และริงกิตเป็นสกุลละ 33% ภายใน 2 ปี
บัญชีกลางจัดสัมมนาเชิงรุก
นายมนัส แจ่มเวหา อธิบดีกรมบัญชีกลาง เปิดเผยว่า กรมบัญชีกลางจัดสัมมนาผู้บริหารระดับสูง เพื่อติดตามความคืบหน้าภายใต้ภารกิจหลักในรอบ 6 เดือน ว่าเป็นตามเป้าหมายหรือไม่ และเปิดให้ผู้บริหาร 23 หน่วยงาน นำเสนอผลงานให้กับผู้เข้าร่วมสัมมนา ซึ่งจะทำให้เกิดการเรียนรู้ร่วมกันภายในกรมและนำเทคนิคต่างๆ ไปปรับใช้ในการปฏิบัติงานได้อย่างมีประสิทธิภาพ